Suresh 214 Views
 
కాస్‌బెర్రా: వరుసగా ఆస్ట్రేలియాతో టీమిండియా ఓడిపోతున్న విధంగానే నాలుగవ వన్డేలోనూ పరాజయమైంది.కాగా టీమిండియా దూకుడుగా ఆడుతున్నా చివరి వరకు నిలుపుకోలేకపోతుంది.గెలుపు ముంగిట మరోసారి చితికిల పడ్డారు.ఆస్ట్రేలియాతో జరిగిన నాలుగవ వన్డేలో టీమిండియా 25 పరుగుల తేడాతో ఓడిపోయింది.కాగా 349 పరుగుల టార్గెట్‌తో బ్యాటింగ్‌కు దిగిన భారత్‌ 49.2 ఓవర్లలో 323 పరుగులకు ఆలౌటైంది.అంతకు ముందు టాస్‌ గెలిచి బ్యాటింగ్‌ చేసిన కంగారూలు నిర్ణీత 50 ఓవర్లలో 8 వికెట్లకు 348 పరుగులు చేశారు.ఆసీస్‌ ఓపెనర్‌ ఆరోస్‌ ఫించ్‌(107) సెంచరీ చేయగా,మరో ఓపెనర్‌ డేవిడ్‌ వార్నర్‌ 93 పరుగులు చేసి కొద్దిలో సెంచరీ చేజార్చుకున్నాడు.కెప్టెన్‌ స్మిత్‌ 29 బంతులు ఆడి 51 పరుగులు చేసి మెరుపు ఇన్నింగ్స్‌ ఆడాడు.కాగా మిచెల్‌ మార్ష్‌్‌ 33 పరుగులు చేశాడు.భారత బౌలర్లు ఇషాంత్‌ 4 వికెట్లు,ఉమేష్‌ యాదవ్‌ 3 వికెట్లు తీసుకున్నాడు.ప్రారంభంలో అదరగొట్టిన టీమిండియా 38 ఓవర్‌ నుంచి వెనుకంజ వేసింది.ఒకే ఓవర్‌లో రెండు వికెట్లు తీసి హ్యాస్టింగ్స్‌ భారత్‌కు ఇబ్బంది కలిగించాడు.హ్యాస్టింగ్‌ వేసిన 38వ ఓవర్లలో మూడవ బంతికి సెంచరీ వీరుడు ధావన్‌ 113 బంతులు ఆడి 14 బౌండరీలు,2 సిక్సర్లతో 126 పరుగులు చేసి బెయిలీ చేతికి చిక్కాడు.దీంతో 212 పరుగుల రెండవ వికెట్‌ భారీ భాగస్వామ్యానికి తెరపడింది.కాగా జట్టు స్కోరు 277 పరుగుల వద్ద అదే ఓవర్‌ చివరి బంతికి కెప్టెన్‌ ధోనీ జిరో పరుగులు వద్ద డకౌటయ్యాడు.ఆసీస్‌ కీపర్‌ మథ్యూ వేడ్‌కు క్యాచ్‌ ఇచ్చి వెనుదిరిగాడు.కాగా తన వరుస రెండు ఓవర్లలో ఒక వికెట్‌ తీసి రిచర్డ్‌ సన్‌ భారత్‌ను మరింత ఇబ్బంది కలిగించాడు.కాగా 40 ఓవర్‌ వద్ద తొలి బంతికి సెంచరీ వీరుడు కోహ్లీ 92 బంతులు ఆడి 11 బౌండరీలు,1 సిక్సర్‌తో 106 పరుగులు చేసి ఔటయ్యాడు.ఆ మరుసటి ఓవర్లలోనే జట్టు స్కోరు 286 వద్ద గురుకీరత్‌సింగ్‌ ఔటయ్యాడు.ఎన్నో ఆశలు పెట్టుకున్న బ్యాట్స్‌మెన్‌,ఫామ్‌లో ఉన్న అజింక్యా రహానే కేవలం 2 పరుగులే చేసి ఆరవ వికెట్‌ గా పెవిలియన్‌ బాట పట్టాడు.కాగా రిషి ధావన్‌ ఓ బౌండరీ సాయంతో 9 పరుగులు చేసి ఔటయ్యాడు.